|  |  |  |
| --- | --- | --- |
| Prvi.jpg | | 22. I 2025. Број/No. **13/25** |
|  |  | |

|  |
| --- |
| САОПШТЕЊЕ ЗА МЕДИЈЕ |
| **јануар 2025.** |

**Просјечна нето плата у децембру 1 438 КМ**

**Реалан раст плате у 2024. години 8,3%**

Просјечна мјесечна нето плата у Републици Српскојисплаћена у децембру 2024. године износила је1 438 КМ и у односу на новембар 2024. године, номинално је већа за 1,3%, a реално је већа за 0,8%, док је у односу на исти мјесец претходне године номинално већа за 10,3%, а реално за 8,2%. Просјечна мјесечна бруто плата износила је 2 202 КМ.

Посматрано по подручјима, у децембру 2024. године највиша просјечна нето плата исплаћена је у подручју *Информације и комуникације* и износила је 1 846 КМ, а најнижа просјечна нето плата у децембру 2024. године исплаћена је у подручју *Пословање некретнинама*,1 110 КМ.

У децембру 2024. године, у односу на децембар 2023, сва подручја забиљежила су номинални раст нето плате, од чега највише у подручјима *Административне и помоћне услужне дјелатности* 29,4%, *Стручне, научне и техничке дјелатности* 25,0%и *Трговина на велико и на мало, поправка моторних возила и мотоцикала* 17,1%.

Просјечна нето плата у 2024. години износила је 1 404 КМ, док је просјечна бруто плата износила 2 146 КМ. У односу на 2023. годину, просјечна нето плата исплаћена у 2024. години номинално је већа за 10,2%, а реално за 8,3%.

KM



Графикон 1. Просјечна нето плата по мјесецима

**Мјесечна инфлација у децембру 2024. године 0,5%**

**Годишња инфлација (XII 2024/XII 2023) 1,9%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у децембру 2024. године у односу на претходни мјесец у просјеку су више за 0,5%, док су у односу на исти мјесец претходне године у просјеку више за 1,9%.

Од 12 главних одјељака производа и услуга, више цијене забиљежене су у седам, а ниже цијене у пет одјељака.

Највећи годишњи раст цијена у децембру 2024. године, забиљежен је у одјељку *Ресторани и хотели* 7,4%, усљед повећања цијена у групи Храна и пиће у угоститељским објектима од 8,0%, затим у одјељку *Храна и безалкохолна пића* 4,6%,због поскупљења у групама Безалкохолна пића од 22,7% и Уља и масноће од 15,4%, потом у одјељку *Алкохолна пића и дуван* 4,2%, усљед повећања цијена у групи Вино од 5,1%.

Слиједи одјељак *Здравство* са растом од 3,5%, усљед виших цјена у групи Медицински производи, прибор и опрема од 6,7%, затим одјељак *Остали производи и услуге* са растом од 3,3%, усљед раста цијена у групи Услуге личне хигијене од 9,7%, потом одјељак *Рекреација и култура* са повећањем од 1,6%, усљед виших цијена у групи Путни аранжмани од 10,0%, док је повећање у одјељку *Образовање* од 0,5%, резултат виших цијена у групи Образовање које се не дефинише према нивоу од 5,9%.

Ниже цијене од 3,4% на годишњем нивоу, у децембру 2024. године, забиљежене су у одјељку *Одјећа и обућа* усљед сезонских снижења конфекције и обуће током године, слиједи смањење од 2,4% у одјељку *Превоз,* због нижих цијена у групи Горива и мазива од 6,0%, потом одјељак *Становање* са падом од 1,5%, усљед снижeња у групи Чврста горива од 8,0%. Ниже цијене од 0,8% забиљежене су у одјељку *Намјештај и покућство*, због смањења у групи Намјештај и опрема за кућу од 3,0%, док је пад од 0,1% забиљежен у одјељку *Комуникације*, усљед нижих цијена у групи Телефонска и телекомуникацијска опрема од 2,7%.

Графикон 1. Мјесечна и годишња инфлација

*Graph 1. Monthly and annual inflation*

**Десезонирана индустријска производња (XII 2024/XI 2024) мања 2,9%**

Десезонирана индустријска производња у Републици Српској у децембру 2024. године у поређењу са новембром 2024. године мања је за 2,9%. Календарски прилагођена индустријска производња у децембру 2024. године, у поређењу са децембром 2023. године, мања је за 5,5%.

Календарски прилагођена индустријска производња у Републици Српској у периоду јануар-децембар 2024. године у поређењу са истим периодом 2023. године мања je за 4,5%. У поменутом периоду, у подручју *Прерађивачкa индустријa* забиљежен је пад од 2,9%, у подручју *Производњa и снабдијевањe електричном енергијом, гасом, паром и климатизацијa* пад од 6,6% и у подручју *Вађењe руда и камена* пад од 9,9%.

Графикон 3. Индекси индустријске производње децембар 2020 – децембар 2024. (∅2021=100)

**Број запослених у индустрији (XII 2024/XI 2024) мањи 0,5%**

Број запослених у индустрији у децембру 2024. године у односу на претходни мјесец исте године мањи је за 0,5%. Број запослених у индустрији у децембру 2024. године у односу на просјек 2023. године мањи је за 6,8% и у односу на децембар предходне године мањи је за 5,0%.

**У периоду I-XII 2024. највише се извозило у Хрватску, а увозило из Србије**

У периоду јануар - децембар 2024. године остварен је извоз у вриједности од пет милијарди и 46 милиона КМ, што је за 2,7% мање него у периоду јануар - децембар 2023. године, те увоз у вриједности од седам милијарди и 339 милионa КМ, што је за 4,3% више него у периоду јануар - децембар 2023. године, док је проценат покривености увоза извозом износио 68,7%.

У децембру 2024. године остварен је извоз у вриједности од 417 милиона КМ, што је за 8,5% више него у децембру 2023. године, те увоз у вриједности од 627 милиона КМ, што је за 2,7% више него у децембру 2023. године, док је проценат покривености увоза извозом износио 66,4%.

У погледу географске дистрибуције робне размјене Републикe Српскe са иностранством, у периоду јануар - децембар 2024. године, највише се, од укупно оствареног извоза, извозило у Хрватску и то у вриједности од 854 милиона КМ (16,9%) и у Србију 837 милиона КМ (16,6%). У истом периоду, највише се, од укупно оствареног увоза, увозило из Србије и то у вриједности од једну милијарду и 210 милиона КМ (16,5%) и из Италије, у вриједности од једне милијарде и 109 милиона КМ (15,1%).

Посматрано по групама производа, у периоду јануар - децембар 2024. године, највеће учешће у извозу остварује електрична енергија са 390 милиона КМ, што износи 7,7% од укупног извоза, док највеће учешће у увозу остварују нафтна уља и уља добијена од битуменозних минерала (осим сирових), са укупном вриједношћу од 512 милиона КМ, што износи 7,0% од укупног увоза.

хиљ. КМ

2023

2024

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика рада**  Биљана Глушац  [biljana.glusac@rzs.rs.ba](mailto:biljana.glusac@rzs.rs.ba) |
| **Статистика цијена**  Жељка Драшковић  [zeljka.draskovic@rzs.rs.ba](mailto:zeljka.draskovic@rzs.rs.ba) |
| **Статистика индустрије и рударства**  Андреа Ерак-Латиновић  [andrea.erak@rzs.rs.ba](mailto:andrea.erak@rzs.rs.ba); |
| **Статистика спољне трговине**  мр Сања Стојчевић Увалић  [sanja.stojcevic@rzs.rs.ba](mailto:sanela.borojevic@rzs.rs.ba) |

|  |
| --- |
|  |
| Саопштење припремио одјсек за протоколарне послове |
| Дарко Милуновић, директор Завода, главни уредник  Огњен Игњић, руководилац одсјека  Република Српска, Бања Лука, Владике Платона бб  Издаје Републички завод за статистику  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file:///\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |